######

###### J e g y z ő k ö n y v

**Készült:** a Karcag Városi Önkormányzat Képviselő-testületének **2019. október 30-án** megtartott üléséről(**2019/XII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, Kozma Dániel képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető,  Szabóné Bóka Réka költségvetési csoportvezető, Kósáné Bene Hajnalka kistérségi csoportvezető, Nyester Ferenc önkormányzati tanácsadó, Dr. Kovács László jogtanácsos, Dr. Urbán Zoltán a Jász-Nagykun-Szolnok Megyei Rendőrfőkapitányság rendőrfőkapitánya, Dr. Karsai Lajos a Karcagi Rendőrkapitányság mb. vezetője, Vinis Zsolt r. őrnagy, Daróczi Erzsébet újságíró, Karcag TV, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvezető

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 11 képviselő megjelent, így az ülés határozatképes, s azt megnyitotta.

Külön szeretettel és tisztelettel köszöntötte Dr. Urbán Zoltán főkapitány urat és Dr. Karsai Lajos kapitány urat, akik megtisztelték a képviselő-testületi ülést, majd bejelentette, hogy Vinis Zsolt r. őrnagy kér szót.

**Vinis Zsolt r. őrnagy:**, Ismertette, hogy a Biztonságos Megyéért Emlékplakett átadására kerül sor, majd felkérte Dr. Urbán Zoltán főkapitány urat az elismerés átadására.

A megyei főkapitányság vezetője, a Jász-Nagykun-Szolnok Megyei Rendőrfőkapitányság Biztonságos Megyéért Emlékplakettjét adományozza a közrend és közbiztonság javítása, valamint Karcag városában szolgálatot teljesítő rendőri állomány színvonalas, a kor követelményeinek megfelelő szolgálati elhelyezés kialakítása érdekében kifejtett magas szintű együttműködés elismeréseként Karcag város polgármesterének, Dobos László polgármester úrnak.

**Dr. Urbán Zoltán főkapitány úr:** Gratulált polgármester úrnak és megköszönte a képviselő-testület, valamint minden karcagi állampolgár segítségét. Bízik abban, hogy a jövőben is ilyen jó lesz az együttműködésük.

**Dobos László polgármester:** Az elismerést megköszönve, elmondta, hogy nagyon nagy megtiszteltetés ez a díj mindannyiuk számára, hiszen ez a díj az egész képviselő-testületet, valamint mindazokat érinti, akik hosszú éveken át dolgoztak azon, hogy az új rendőrkapitánysági épület elkészüljön.

Jó egészséget, jó munkát kívánt Dr. Urbán Zoltán főkapitány úrnak, Dr. Karsai Lajos kapitány úrnak és munkatársainak.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a módosítással, hogy az alábbi napirend kerüljön felvételre:

|  |  |
| --- | --- |
| **6. pótnapirendi pont** | Javaslat a karcagi 147. hrsz. alatti ingatlan részbeni bérbeadására Szatmári Zoltán részéreElőadó: Dobos László polgármester |

Aki a pótnapirendi pont felvételével egyetért, az kézfeltartással jelezze!

**A képviselő-testület döntése:** 11 igen szavazat, nemleges szavazat, tartózkodás nem volt

**Dobos László polgármester:** Van-e további napirendi javaslat?

**Kozma Dániel képviselő:** Kérte, hogy csatlakozzanak az "Ez a minimum" címet viselő kezdeményezéshez és kerüljön napirendi pontként felvételre. Aláírásával támogatja, hogy mindent megtesz a benne foglaltak megvalósításáért.

**Dobos László polgármester:** Aki támogatja az elhangzott napirendi pont felvételét, az kézfeltartással jelezze!

**A képviselő-testület döntése:** 3 igen, 8 nem szavazat, tartózkodás nem volt

**Dobos László polgármester:** Megállapította, hogy a képviselő-testület nem fogadta el a napirendi pont felvételét.

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a karcagi általános iskolák felvételi körzeteire a Jász-Nagykun-Szolnok Megyei Kormányhivatal részére
 | Dobos László polgármester |
| 1. Javaslat a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosítására
 | Dobos László polgármester |
| 1. Javaslat az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosítására
 | Dobos László polgármester |
| 1. Javaslat az Alföld Véd-Tech Kft.-nek a PH/10927-3/2019. ügyiratszámú közigazgatási bírság megállapító határozat ellen benyújtott fellebbezése elbírálására
 | Dobos László polgármester |
| 1. Javaslat Rideg Béla PH/9949-3/2019. ügyiratszámú közigazgatási bírság megállapító határozat ellen benyújtott fellebbezése elbírálására
 | Dobos László polgármester |
| 1. Javaslat a karcagi 147. hrsz. alatti ingatlan részbeni bérbeadására Szatmári Zoltán részére
 | Dobos László polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**247/2019. (X.30.) „kt.” sz. h a t á r o z a t**

**a Karcag Városi Önkormányzat Képviselő-testülete 2019. október 30-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy az **4-től 6-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) és c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 11 igen szavazat, nemleges szavazat, tartózkodás nem volt.

**248/2019. (X.30.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **4-től 6-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

**Andrási András képviselő:** A városnak nagyon fontos a városimázs. Ezért fontosnak tartja, hogy a Halottak Napjához közeledve a temetők rendben legyenek. A Déli temető bejáratához közel van néhány kripta, melyet rendbe kellene tenni, hogy jó benyomást keltsen az odaérkezőnek. Véleménye szerint a város költségvetéséből ezt ki tudná gazdálkodni, ezért javasolta a fenntartóval közösen azok rendbetételét.

A Katolikus Egyház az Ótemetőnél szeretne egy búcsúztatót építeni, mely szintén a városi költségvetésből a fenntartóval közösen megoldható lenne.

**Dobos László polgármester:** A városimázs valóban nagyon fontos. Ezek az épületek magántulajdonban lévő ingatlanok és a temető sem a város fenntartásában van. Minden temetőben segítenek a Városgondságon keresztül, főleg így Halottak Napja előtt. A teljes fenntartását nem tudják és nem is akarják átvállalni, mivel nem az önkormányzat tulajdona.

A költségvetés tárgyalása nem sokára itt lesz, és akkor visszatérnek erre a dologra.

**Kozma Dániel képviselő:** Jelezte, hogy az Ady Endre utca és a Tavasz utca kereszteződésében található egy elsőbbségadás kötelező tábla, melyet a mellette lévő fa benőtt és nem látható. Ez miatt a nyáron már történt is baleset, ezért kérte ennek a megoldását.

**Dobos László polgármester:** Kérte, hogy a hivatal gondoskodjon arról, hogy a közlekedési tábla láthatóvá váljon.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a karcagi általános iskolák felvételi körzeteire a Jász-Nagykun-Szolnok Megyei Kormányhivatal részére |

**Dobos László polgármester:** Javasolta, hogy a napirend kerüljön levételre, a szakbizottság véleménye alapján.

Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**249/2019. (X. 30.) ,,kt.” sz. h a t á r o z a t**

**napirendről való levételről**

A Karcag Városi Önkormányzat Képviselő-testülete a 2019. október 30-ai ülésének napirendjéről az **1. napirendet** – „***a karcagi általános iskolák felvételi körzeteire a Jász‑Nagykun-Szolnok Megyei Kormányhivatal részére***” című előterjesztést – **leveszi.**

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport, helyben

|  |  |
| --- | --- |
| **2. napirendi pont:** | Javaslat a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosítására |

**Dobos László polgármester:** A 2. és 3. napirendi pont hasonló jellegű. A bérleti szerződés lejár, a szakbizottság véleménye alapján javasolta, hogy a jelenlegi bérlővel kössenek bérleti szerződést. Miután két földterületről van szó kétféle időtartamban, megfelelő feltételekkel, melyet az előterjesztés tartalmaz. Abban az esetben, ha a feltétel nem teljesül, a döntés tárgytalannak tekintendő és újra tárgyalják a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**250/2019. (X.30.) „ kt.” sz. h a t á r o z a t**

**a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva a 0453/5, 0456/2, 0560/14, 0694, 0699/9 hrsz-ú külterületi földterület haszonbérbe adásáról szóló 365/2003. (X.28.) „kt.” számú határozatát (továbbiakban: Határozat) az alábbiak szerint módosítja:

1. A Határozat II. 2. pontjában szereplő „2019. október 31-ig” szövegrész helyébe a „2023. december 31-ig” szövegrész lép.
2. A Határozat II. 3. pontja helyébe az alábbi 3. pont lép:

„3.

- 2019. november 1-től 2020. december 31-ig terjedő időszakban a haszonbérleti díj összege 50.000,- Ft/ha/év mértékkel kerül megállapításra, melyet haszonbérlő önkéntes vállalását figyelembe véve, számla ellenében 2019. október 31-ig köteles előre megfizetni.”

- A 2021. január 1-től 2022. december 31-ig esedékes 50.000,- Ft/ha/év mértékkel számolt haszonbérleti díj összegét, a haszonbérlő önkéntes vállalására figyelemmel, 2020. október 31-ig köteles előre megfizetni számla ellenében.

- Szerződő felek 2023. január 1-től a haszonbérleti díj mértékében a tárgyévet megelőző év november 30-ig megállapodnak, melyet a haszonbérlő számla ellenében köteles megfizetni tárgyév november 15-ig.”

1. A Határozat II. 4. pontja az alábbi bekezdésekkel egészül ki:

„

* a szerződésben nem szabályozott kérdésekben a Polgári Törvénykönyvről szóló 2013. évi V. törvény, a mező- és erdőgazdasági földek forgalmáról szóló 2013. évi CXXII. és a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény idevonatkozó rendelkezéseit kell alkalmazni
* az ingatlanokon építményt elhelyezni, az ingatlanok művelési ágát megváltoztatni a haszonbérbeadó írásbeli engedélyével lehet
* haszonbérlő köteles a haszonbérbeadó előzetes írásbeli hozzájárulását kérni minden, a haszonbérlet időszakára hatással bíró rövid- vagy hosszú távú kötelezettségvállalással járó támogatás igénybevétele előtt”
1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonbérleti szerződés módosítást.

Felelős: Dobos László polgármester

Határidő: 2019. október 31.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját és Kamarai Jogtanácsosát jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

 Dr. Kovács László Iván kamarai jogtanácsos

Határidő: 2019. október 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Kamarai Jogtanácsos, helyben
8. Kunagro 21 Kft. 2214 Pánd, Fő u. 1.

|  |  |
| --- | --- |
| **3. napirendi pont:** | Javaslat az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosítására |

**Dobos László polgármester:** Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**251/2019. (X.30.) „ kt.” sz. h a t á r o z a t**

**az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva az egyes külterületi termőföldek haszonbérbe adásáról a Kunagro 21 Kft. részére szóló 167/2008. (IV.15.) „kt.” számú határozatát (továbbiakban: Határozat) az alábbiak szerint módosítja:

1. A Határozat II.2. pontjában szereplő „2019. október 31-ig” szövegrész helyébe a „2028. augusztus 31-ig” szövegrész lép.

1. A Határozat II. 3. pontja helyébe az alábbi 3. pont lép:

„3.

- 2019. november 1-től 2020. december 31-ig terjedő időszakban a haszonbérleti díj összege50.000,- Ft/ha/év mértékkel kerül megállapításra, melyet haszonbérlő önkéntes vállalását figyelembe véve, számla ellenében 2019. október 31-ig köteles előre megfizetni.”

- A 2021. január 1-től 2022. december 31-ig esedékes 50.000,- Ft/ha/év mértékkel számolt haszonbérleti díj összegét, a haszonbérlő önkéntes vállalására figyelemmel, 2020. október 31-ig köteles előre megfizetni számla ellenében.

- Szerződő felek 2023. január 1-től a haszonbérleti díj mértékében a tárgyévet megelőző év november 30-ig megállapodnak, melyet a haszonbérlő számla ellenében köteles megfizetni tárgyév november 15-ig.”

1. A Határozat III. pontja az alábbi bekezdésekkel egészül ki:

„

* a szerződésben nem szabályozott kérdésekben a Polgári Törvénykönyvről szóló 2013. évi V. törvény, a mező- és erdőgazdasági földek forgalmáról szóló 2013. évi CXXII. és a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény idevonatkozó rendelkezéseit kell alkalmazni
* az ingatlanokon építményt elhelyezni, az ingatlanok művelési ágát megváltoztatni a haszonbérbeadó írásbeli engedélyével lehet
* haszonbérlő köteles a haszonbérbeadó előzetes írásbeli hozzájárulását kérni minden, a haszonbérlet időszakára hatással bíró rövid- vagy hosszú távú kötelezettségvállalással járó támogatás igénybevétele előtt
* haszonbérlő köteles a történelmi bázisjogosultságot a szerződés megszűnésekor visszaadni”
1. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a haszonbérleti szerződés módosítást.

Felelős: Dobos László polgármester

Határidő: 2019. október 31.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját és Kamarai Jogtanácsosát jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

 Dr. Kovács László Iván kamarai jogtanácsos

Határidő:2019. október 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Kamarai Jogtanácsos, helyben
8. Kunagro 21 Kft. 2214 Pánd, Fő u. 1.

**Dobos László polgármester:** Bejelentette, hogy a 4-től 6-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés és a napirendek megtárgyalásának a végére értek, a testület nyilvános ülés keretében folytatja munkáját.

Ismertette, hogy legközelebb, munkaterv szerint

**2019. november 28-án (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét.

K. m. f.

|  |  |
| --- | --- |
|  |  |
|  |  |
| **(: Dobos László :)** | **(: Rózsa Sándor :)** |
| polgármester  | jegyző |